Braziliya terma jamoasining sobiq yulduz futbolchisi Roberto Karlos Hindistonning “Deli Dinamos” klubida o‘ynovchi murabbiy bo‘ladi. Bu ma’lumotni klub rasmiy “tvitter”i ham tasdiqladi. Avvalroq, 42 yoshli Karlosning faqat jamoa bosh murabbiyi vazifasini bajarishi aytilgandi. Lekin Roberto o‘ylab ko‘rib, fikrini biroz o‘zgartirdi. O‘tgan yili “Deli Dinamos”da gollandiyalik Xarm van Veldxoven bosh murabbiy bo‘lgandi. Klub Hindiston chempionatida 5-o‘rinni egallagan edi.